
Okresný súd Prešov 6T/52/2024 8124011682 11. 12. 2024 JUDr. Beáta Šuťaková ECLI:SK:OSPO:2024:8124011682.2
ROZSUDOK V MENE SLOVENSKEJ REPUBLIKY Okresný súd Prešov samosudkyňou JUDr. Beátou Šuťakovou na hlavnom pojednávaní dňa 11. decembra 2024 v Prešove, takto rozhodol: Obžalovaný: A. B., nar. XX.XX.XXXX v C., trvale bytom D. E. XX, F., t. č. v G. H. G. C., je vinný, že - dňa 11.08.2024 v nočnej dobe v čase okolo 01:00 hod. v C. na križovatke ulíc I. a J. neďaleko zastávky MHD zv. Trojica, v smere na Sabinov bezdôvodne fyzicky napadol poškodeného C. K. z C., ktorý tam pod vplyvom alkoholu spal, kde sa poškodený C. K. na tento akt prebral a snažil sa z miesta odísť, avšak obžalovaný A. B. ho kopol do ľavého boku, čoho dôsledkom spadol na chodník a z pravého predného vrecka nohavíc mu odcudzil mobilný telefón zn. L. M. XX XN. O. s P., P.: XXXXXXXXXXXXXXX v hodnote 79,90 Eur, ktorý si následne obžalovaný ponechal vo svojej dispozícii, pričom poškodenému C. K. z Prešova spôsobili útokom pomliaždenie ľavého líca tesne pod okom, pomliaždenie ľavej strany hrudníka a pomliaždenie pravého bicepsu, ktoré si vyžiadalo ošetrenie na úrazovej chirurgii FNsP v Prešove a majetkovú škodu odcudzením mobilného telefónu, puzdra v ktorom bol mobilný telefón uložený, troch SIM kariet, poškodením opasku a okuliarov spolu vo výške 119,19 Eur, teda - proti inému použil násilie v úmysle zmocniť sa cudzej veci, čím spáchal - zločin lúpeže podľa § 188 ods. 1 Trestného zákona. Za to mu súd ukladá Podľa § 188 ods. 1 Trestného zákona s použitím § 38 ods. 2, ods. 3 Trestného zákona pri existencii poľahčujúcej okolnosti podľa § 36 písm. l) Trestného zákona a existencii priťažujúcej okolnosti podľa § 37 písm. m) Trestného zákona, § 39 ods. 5 Trestného zákona trest odňatia slobody v trvaní 3 (troch) rokov a 2 (dvoch) mesiacov.
Podľa § 48 ods. 2 písm. b) Trestného zákon ho pre výkon trestu odňatia slobody zaraďuje do ústavu na výkon trestu so stredným stupňom stráženia. Podľa § 288 ods. 3 Trestného poriadku odkazuje poškodeného C. K., nar. XX. X. XXXX, trvale bytom C., Q. XX, s jeho nárokom na náhradu škody na civilný proces. Poučenie: Proti tomuto rozsudku možno podať odvolanie do 15 dní odo dňa jeho oznámenia (§ 309 ods. 1 Trestného poriadku) prostredníctvom tunajšieho súdu na Krajský súd v Prešove. Písomné vyhotovenie tohto rozsudku neobsahuje v zmysle § 172 ods. 2 Trestného poriadku odôvodnenie, pretože po jeho vyhlásení sa obžalovaný aj okresný prokurátor práva podať odvolania vzdali.

Zdroj: KAUZIS.SK – https://www.kauzis.sk/judikatura/r/ECLI:SK:OSPO:2024:8124011682.2 (dáta aktuálne k 13. 11. 2026). Záväzné je znenie zverejnené súdom.




